GISTA EĤO DEC/2011 


Eĥo estis inventita por foje liveri legaĵon al la gaŭĉaj gesamideanoj, kontraŭe nur 
minimuma nombro da rondanoj el diligentuloj ricevas ion por pratiki la lingvon 
almenaŭ per legado. Oni ja scias ke tre pokaj homoj abonas nian oficialan organon 
Esperanto aŭ alian periodaĵon, tial ili ignoras ke ĉefe en Azio kaj Eŭropo vivas 
diligentaj homoj kiuj ne lasas la pilkon terenfali. Ili diligente preparas E-eventojn. 


Decembro-25“n zumadis bondeziroj ambaŭdirektaj okaze de Kristnaskofestoj. Kiun mi 
ankoraŭ ne rekte adresis, tiu bonvolu akcepti prokrastite miajn bondezirojn. 


Decembro-31“n koincidis la VK-tago plus la finjara festo. Mi opinias ke posttagmeza 
kunsido ne malhelpas ke chiu povas feste kunsidi kaj rompi la Novjaron kun siaj 
geparencoj dum la lasta/unua minuto gustumante sian preferatan ĉampanon. Mi tamen 
esperas ke ne ofte okazos tiu koincido ĉar ne ĉiuj knajpoj en la mondo restas malfermaj 
en la lasta tago de la jaro, due, ĉar la domaj mastrinoj en tiu vespero okupiĝas 
duoble...trioble antaŭ ol ili atingas la plenan celon por kontentigi ĉiujn hejmanojn kaj 
eble vizitantojn en tiu evento. — Tial ke nia kutima kunvenejo, la lunĉejo Tutty”s, tiun 
tagon restis fermita, sed danke al la interveno de nia kara GEA-prezidanto Rejnaldo 
Zaghetto kiu kunvokis gesamideanojn kaj proponis la kunsidejon de GEA, por 
babilrondo kaj bondeziroj por jartransiro. Okazis tamen ke nia tre zorgoplena Zelja, 
edzino de Zaghetto, pro tio fariĝis mano- kaj piedplena de laboro cele surtabligi, por la 
ĉeestantaro, nekutime bongustajn frandaĵojn antaŭ ol ĉi oldulo devis fortroti por ne 
perdi la ĝustatempan enbusiĝon hejmen. Memkompreneble multaj el niaj vicoj ĉitempe 
estas survoje vizite al sia parencaro, inklusive nia plej entuziasma ano, Arno Volkmer. 


Malofte mi sukcesas havigi al mi sufiĉan tempon por viziti la sidejon de GEA, tial 
surprizis min valora elektrona aparato en la asocio, kiun mi ankoraŭ ne estis vidinta: 
TV-ricevilo plus komputilo, donaco de nia malavara samideano Arno Volkmer, laŭ 
Nedio L Rosa. Arno loĝas relative malproksime, Arojo do Mejo-RS sed li diligente 
veturas al Porto Alegre en ĉiu finmonata sabato. 


Lenio Marobin, nia gaŭĉa ambasadoro en Londono. Laŭ lastaj sciigoj, li vizitos sian 
panjon kaj gefamilianojn inter februaro/marto. Espereble dum ĉijara vizito al Brazilo ni 
sukcesos venigi lin provi Verdan Kafon. - Aldone: Zaghetto havas specialan intereson 
renkonti vin en POA. 


Bona Espero informas, ke de nun ĉiuj mesaĝoj al Bona Espero/anoj estu jene adresotaj: 
bonaespero.brasil((gmail.com 


Brasilianoj, bonvolu baldaŭ vaste diskonigi E-eventojn kiuj okazos en/kaj apud via 
Ĉefurbo en la monatoj marto/aprilo. Mi pensas elekti la plej oportunan periodon por 
denove viziti mian malsanan fraton, la regionon kaj samtempe konatiĝi persone kun 
viaregiona E-movado, espereeble, ĉeesti E-eventon. 


Ni ĉiuj devas senti la devon nepre prestiĝi la kernon de la brazila ne lukroavida 
esperantujo Bona Espero, tradicia kaj nobla iniciato far eta grupo de idealistoj. 

FAVORA OPORTUNO. 

La nacilingva bulteno Brasil/Alemanha januara/2012, publikigas ŝancon por 
manifestiĝo favore al Esperanto.Ĝi, la bulteno anoncas ke la Eŭropa Komunumo tro 
ofte stumblas kontraŭ la terura multlingveco en la Parlamento, ke oni volas elekti unu 
komunan lingvon, ke estas propono adopti eraran anglan sed ne Esperanton. La bulteno 
malfermas eblecon ke iu ajn povas manifestiĝi tiurilate, samtempe aldonis taŭgan 
spacon por tiu celo kondiĉe ke oni enskribiĝu samloke. 

Laŭ mia ideo estas nebezone insisti ke ĉiu simpatianto de esperanto tuj partoprenu de la 
manifestiĝo, minimume por montri ke la gaŭĉaj esperantistoj ne pigras kaj tre esperas 
ke oni alprenu la pretan, facilan kaj logikan solvon. Eble niaj karaj geZaghettoj, kiuj 
ricevis kopiaĵon de la bulteno, bonvolas helpi, laŭeble diskonigi la eblecon voĉdoni. 


MIRINDAĴO 

Laŭ atesto de usona virino kaj ŝia edzo, ŝi suferis mamakanceron, jam progresintan ĝis 
disbranĉiĝo tra la membroj, submetiĝis al 4 ĥirurgioj kaj komencis perdi la esperon 
saviĝi el la terura malsano. Iam, dum vizito, la edzo kaj ŝi, al Ĉinio, ili konstatis ke tie 
la homoj evitas trinki lakton kaj konsumi laktaĵojn. La geo ekiniciatis esplori la 
procentojn da virinoj kun mamakancero kaj estis surprizitaj de la malaltega nombro,eble 
ur kvarono, kompare kun kazoj en aliaj ne aziaj landoj. Post ne longa tempo ŝi adoptis 
dieton senlaktan. Laŭ ŝia atesto unu semajnon poste ŝi komencis senti modifon ĉe la 
mamo. Pluraj amikino imitis ŝin kaj plene resaniĝis. = = Plej bone, vi mem legu detalojn 
en la Internet-atesto. Tiucele la interesatoj BV sendi al mi siajn elektronan adreson. // 
ottovaske(Qibest.com.br. 


POR GRIZULOJ. 

Laŭ la sperto de ĉi oldulo, kiam viroj eniĝis la sesdekajn vivojarojn ili komencas 
serioze evalui kiom da fekunda municio restas al ili en la municiejo. Ĝenerale en tiu 
aĝo plejparto el la viroj jam suferis prostatan ĥirurgion kaj tio, en la plej nombraj kazoj 
perdigas la esperon ke de tempo al tempo povas okazi la ŝanco ĝui la ebriigan plezuron 
kondiĉe ke la ino restos kapabla, bonvola kaj helpema. Se jes, hazarde ankoraŭ povas 
okazi, kiel al mi, ke ŝi normale ĝuos la feliĉajn minutojn ĝis la sublima finalo sed sen la 
vira plenfina akompano. Li povas nur plenĝui la rilaton tamen sen atingi la apogeon de 
la seksrilato. Konsultitaj doktoroj ne scias doni savigan konsilon. Ne nur viroj ĝuste 
komprenos pri kio oni ĉi tie parolas. Des pli serioze, post kiam oni jam proksimiĝis de 
la naŭdeka jariĝo. Bonvenas komentoj kaj konsiloj pri spertoj kaj opinioj. 


